cyanic-selkie/wikianc huggingface dataset:
อุทัย แก้วละเอียด
การศึกษา
เมื่อเยาว์วัยบิดาไม่ต้องการให้บุตรมีอาชีพเป็นนักดนตรีไทย จึงไม่ยอมให้ฝึกหัดเล่นดนตรีและไม่ต่อเพลงให้ อุทัยจึงมักจะแอบไปฝึกเรียนดนตรีไทยด้วยตนเองเสมอ ๆ ขณะอายุได้ 6 ขวบ ได้หนีไปขอฝึกเรียนดนตรีไทยกับปาน นิลวงศ์ โดยเริ่มฝึกเรียนฆ้องวงใหญ่ ปานเห็นความสามารถในการจำเพลง ความเฉลียวฉลาดในการต่อเพลง และพรสวรรค์ทางด้านดนตรีไทย จึงให้ฝึกเรียนระนาดเอกจนอายุ 8 ขวบ และได้รับอนุญาตให้ออกแสดงในงานต่าง ๆ รวมกับปาน โดยมีหน้าที่เป็นผู้ตีฆ้องวงเรื่อยมา ด้วยความเป็นนักดนตรีในสายเลือดทำให้อุทัยไม่หยุดนิ่งอยู่กับที่ กลับแสวงหาความรู้ในศิลปะดนตรีไทย จนได้พบพริ้ม นักปี่ ในวงของปี่พาทย์มอญ อุทัยจึงไปขอฝากตัวเป็นศิษย์เพื่อฝึกเรียนดนตรีปี่พาทย์มอญ ขณะนั้นกำลังเรียนอยู่ชั้นประถมศึกษาปีที่ 4 พริ้มได้จัดพิธีอุปสมบทให้บุตรชาย ในงานนี้ได้เชิญหลวงประดิษฐไพเราะ (ศร ศิลปบรรเลง) มาร่วมงาน พริ้มได้จัดการแสดงละครโดยให้อุทัยเป็นผู้ตีระนาดเอกประกอบการแสดงละคร ทำให้หลวงประดิษฐไพเราะ ได้เห็นความสามารถในเชิงดนตรีไทย เกิดความพึงพอใจ จึงไปขออุทัยกับบิดา-มารดา ยุคนี้เป็นยุคที่ดนตรีไทยกำลังเฟื่องฟูเป็นที่นิยม วงต่าง ๆ จะค้นหานักดนตรีฝีมือดี ๆ ให้มาเป็นนักดนตรีประจำวง
ในระหว่างอยู่กับหลวงประดิษฐไพเราะ อุทัยตั้งใจมุ่งมั่น ทุ่มเทกับการฝึกซ้อมจนสามารถบรรเลงเครื่องดนตรีไทยได้ทุกชิ้น เขาได้รับความรักและความเมตตาให้ไปร่วมแสดงในงานบรรเลงปี่พาทย์วงหลวงประดิษฐไพเราะ เมื่อนักดนตรีคนใดไม่มา หรือเครื่องดนตรีบางชิ้นว่างลงเขาจะเป็นผู้บรรเลงแทน และสามารถบรรเลงได้ดีทุก ๆ หน้าที่ ตั้งแต่เครื่องดนตรีประกอบจังหวัดจนถึงระนาดเอก ฆ้อง ระนาดทุ้ม จากความรู้ความสามารถ มีปฏิภาณไหวพริบ ความขยันหมั่นเพียร อดทนมุ่งมั่น ตั้งใจในการฝึกซ้อมดนตรีไทยเพื่อพัฒนาฝีมือของตนอย่างต่อเนื่องเป็นที่พึงพอใจ ได้รับความรักและเมตตาจากหลวงประดิษฐไพเราะจนตั้งฉายาให้อุทัยว่า "เผือดน้อย" เพราะตีระนาดได้ไหว ฝีมือจัดจ้าน ไม่ต่างจากนักดนตรีมือระนาดรุ่นพี่ เป็นที่กล่าวขานในวงการนักดนตรีไทยในยุคนั้น ชื่อว่าเผือด ด้วยพรสวรรค์ และมีความจำเป็นเลิศ ได้รับการฝึกฝนร้องเพลง และประพันธ์เพลงด้วย
การทำงาน
อุทัย ได้ติดตามรับใช้หลวงประดิษฐไพเราะ ไปทุกหนทุกแห่ง โดยให้เป็นนักดนตรีประจำวง ด้วยฝีมือที่จัดจ้าน และมีปฏิภาณไหวพริบ แม้กระทั่งการร้องเพลงก็สามารถพลิกแพลงได้ดีเป็นที่พอใจของหลวงประดิษฐไพเราะ จนได้เอ่ยคำพูดออกมาว่า "ทัยเป็นคนฉลาดดี เอาไปไหน ไม่อายใคร มีความขยัน มีนิสัยเรียบร้อย" ด้วยลักษณะพิเศษเฉพาะตน เมื่อมีงานแสดงสำคัญ ๆ งานรัฐธรรมนูญ งานสังคีตศาลา หลวงประดิษฐไพเราะจะให้ลูกศิษย์ที่มีฝีมือดี ไปรวมวงเล่นดนตรีไทย มีบุญยงค์ เกตุคง บรรเลงระนาดเอก บุญยัง เกตุคง บรรเลงระนาดทุ้ม อุทัยบรรเลงฆ้องวง บางครั้งให้บรรเลงระนาดเอกสลับกับบุญยงค์ และประสิทธิ์ ถาวร ด้วยความเป็นผู้สุภาพเรียบร้อย หลวงประดิษฐไพเราะจึงมีความไว้วางใจมอบหมายให้อุทัยรับหน้าที่ดูแลพวกละคร ซึ่งในขณะนั้นการละครเป็นที่นิยม การแสดงละครตะวันตกเข้ามาเฟื่องฟูในยุคนั้น หลวงประดิษฐไพเราะ ได้ตั้งโรงละครขึ้นในบ้านชื่อ "ผกาวลี" โดยให้ลัดดา สารตายนต์ เป็นผู้ควบคุมการแสดง ส่วนด้านดนตรีไทยให้อุทัยควบคุมโดยมีการบรรเลงเพลงไทยผสมผสานกับเครื่องดนตรีสากล ประสิทธิ์ ศิลปบรรเลง ซึ่งเป็นบุตรชายของหลวงประดิษฐไพเราะ ควบคุมเอง เมื่ออุทัยอายุครบที่จะอุปสมบท หลวงประดิษฐไพเราะ ได้มีเมตตาจัดการอุปสมบทให้ หลังจากลาสิกขา หลวงประดิษฐไพเราะเห็นความสามารถโดดเด่นในเชิงดนตรีไทยของอุทัย จึงให้กลับไปตั้งวงดนตรีไทยที่จังหวัดสมุทรสงคราม และตั้งชื่อให้ว่า "วงไทยบรรเลง" ด้วยความกตัญญู ยึดถือคำสอนของหลวงประดิษฐไพเราะ อุทัยจึงกลับไปเริ่มสอนดนตรีไทย และตั้งวงปี่พาทย์ที่อัมพวาบ้านเกิด
อุทัยได้ตั้งใจและมุ่งมั่นถ่ายทอดความรู้ให้กับลูกศิษย์ซึ่งเป็นเด็กแถวละแวกบ้านทั้งใกล้และไกล ทุกคนจะมาอยู่รวมกันฝึกซ้อมเพลง และต่อเพลง นักดนตรีคนใดมีฝีมือเก่งกาจออกงานแสดงได้ ก็จะให้ออกงานแสดง เมื่อว่างงานก็จะฝึกซ้อมเพลงถ่ายทอดความรู้ให้กับศิษย์ เมื่อมีการประชันฝีมือจะส่งวงดนตรีไทยบรรเลงเข้าประชัน ในปัจจุบันวงไทยบรรเลงเป็นวงดนตรีไทยที่มีชื่อเสียงที่สุดวงหนึ่งของจังหวัดสมุทรสงคราม ได้รับรางวัลชนะเลิกจากการส่งวงประชันหลายครั้ง เยาวชนจากวงไทยบรรเลงจะได้รับการคัดเลือกเป็นยุวชนในพระบรมราชูปถัมภ์ของมูลนิธิราชานุสรณ์พระบาทสมเด็จพระพุทธเลิศหล้านภาลัย หลังจากที่วงไทยบรรเลงเป็นปึกแผ่นแล้ว อุทัยได้มอบหมายให้สมัคร แก้วละเอียด น้องชาย เป็นผู้ควบคุมดูแลวงแทน
นอกจากนี้ อุทัยยังได้บรรเลงระนาดในรายการ “ดร.อุทิศแนะดนตรีไทย” ออกเผยแพร่ความรู้แก่สาธารณชนมาเป็นเวลากว่า 30 ปีและบรรเลงปี่พาทย์ไว้กับงานบันทึกเสียงเพลงไทยอีกเป็นจำนวนมาก ทั้งเพลงโบราณ เพลงชุดความรู้สายวิชาหลวงประดิษฐ์ไพเราะ และเพลงที่อุทิศ นาคสวัสดิ์ ได้ประพันธ์ขึ้นใหม่ ได้ใช้ความรู้ความสามารถทางด้านดนตรีไทยไปเผยแพร่ยังประเทศสหรัฐ อาร์เจนตินา แคนาดา เม็กซิโก ปานามา ชิลี บราซิล กับคุณหญิงชิ้น ศิลปะบรรเลง เป็นเวลา 9 เดือน มีผลงานประพันธ์เพลงจำนวนมาก เช่น เพลงอุสเรน เถา เทพทอง เถา ดอกไม้เหนือ เถา สุดคะนึง เถา โหมโรงมัธยมศึกษา โหมโรงอักษรศาสตร์ ฯลฯ ผลงานเพลงมีความไพเราะมาก ในวงการดนตรีปัจจุบันก็ยังมีการนำมาใช้บรรเลงอยู่ ได้รักษาตำราและพิธีการไหว้ครูของหลวงประดิษฐ์ไพเราะไว้อย่างเคร่งครัดต่อจากรุ่นครูประสิทธิ์ ศิลปะบรรเลง และอุทัยยังได้รับเชิญให้แสดงเดี่ยวระนาดเอก ในการแสดงระนาดโลก ที่ศูนย์วัฒนธรรมแห่งประเทศไทย ได้รับยกย่องเชิดชูเกียรติเป็นผู้มีผลงานดีเด่นทางด้านวัฒนธรรม สาขาศิลปะการแสดง (ดนตรีไทย) จากสำนักงานคณะกรรมการวัฒนธรรมแห่งชาติ ได้รับรางวัลเพชรสยาม สาขาดนตรีไทย จากมหาวิทยาลัยราชภัฎจันทรเกษม ในช่วงบั้นปลายของชีวิต ยังคงยึดมั่นตั้งใจที่จะถ่ายทอดความรู้ให้แก่ศิษย์ทำให้มีลูกศิษย์จำนวนมากยังดูแลและปรับวงไทยบรรเลงที่อำเภออัมพวาบ้านเกิด จนเป็นวงดนตรีไทยที่มีชื่อเสียงและยังสร้างสรรค์ผลงานเพลงอย่างต่อเนื่องนายอุทัย จึงได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีไทย) พ.ศ. 2552
เสียชีวิต
อุทัย แก้วละเอียด เสียชีวิตเมื่อวันที่ 3 กุมภาพันธ์ เวลาประมาณ 06.40 น. ที่โรงพยาบาลศิริราช ด้วยอาการปอดติดเชื้อ สิริอายุ 88 ปี โดยทางทายาท ได้ขอพระราชทานน้ำหลวงอาบศพ ในวันที่ 4 กุมภาพันธ์ เวลา 17.00 น. และสวดพระอภิธรรมศพ เวลา 18.00 น. จากนั้นระหว่างวันที่ 5-8 กุมภาพันธ์ มีกำหนดสวดพระอภิธรรมศพ เวลา 19.00 น. ณ ศาลา 5 วัดมกุฏกษัตริยารามราชวรวิหาร เขตพระนคร กรุงเทพมหานคร ซึ่งทางครอบครัวจะเก็บศพไว้บำเพ็ญกุศลเป็นเวลา 100 วัน มีพิธีพระราชทานเพลิงศพเมื่อวันที่ 16 มิถุนายน พ.ศ. 2563 ณ วัดมกุฏกษัตริยารามราชวรวิหาร เขตพระนคร กรุงเทพมหานคร
ธุรกิจปิดเกมแค้น
ธุรกิจปิดเกมแค้น เป็นละครชุดทางโทรทัศน์เกาหลีใต้ นำแสดงโดย พัก ซอ-จุน, คิม ดา-มี, ยู แจ-มย็อง, คว็อน นา-รา ได้รับเค้าโครงจากเว็บตูนในชื่อเดียวกัน และเป็นละครชุดเรื่องแรกที่ผลิตโดยบริษัทจัดจำหน่ายภาพยนตร์ โชว์บ็อกซ์ ออกอากาศทางเจทีบีซีในเกาหลีใต้ตั้งแต่วันที่ 31 มกราคม จนถึง 21 มีนาคม ค.ศ. 2020 และเผยแพร่ทั่วโลกทางเน็ตฟลิกซ์  ธุรกิจปิดเกมแค้น ชนะรางวัลละครโทรทัศน์ดีเด่นที่รางวัลเอเชียนเทเลวิชันอะวอดส์ครั้งที่ 25
เรื่องย่อ
จากอุบัติเหตุที่ทำให้พ่อของเขาเสียชีวิต พัก แซ-รอย (พัก ซอ-จุน) พยายามฆ่า ชัง กึน-ว็อน (อัน โบ-ฮย็อน) ลูกชายของผู้ก่อตั้งกลุ่มชังกา ชัง แด-ฮี (ยู เจ-มย็อง) เขาถูกจับกุมและหญิงสาวที่เขารัก โอ ซู-อา (คว็อน นา-รา) ได้รับทุนเรียนต่อมหาวิทยาลัยจากชัง แด-ฮี และภายหลังเธอเป็นหัวหน้าฝ่ายวางแผนเชิงกลยุทธ์ของกลุ่มชังกา
ผลตอบรับ
ส่วนแบ่งผู้ชมตอนสุดท้ายของธุรกิจปิดเกมแค้น อยู่ที่ 16.548% ทั่วประเทศ ทำให้เป็นละครโทรทัศน์ที่มีเรตติงสูงสุดที่เป็นลำดับ 3 ของเจทีบีซี และละครโทรทัศน์ที่มีเรตติงสูงที่สุดในวงการโทรทัศน์เกาหลีเป็นลำดับที่ 8
นิตยสารไทม์ รวมธุรกิจปิดเกมแค้น ให้อยู่ในรายชื่อ "10 อันดับ ละครโทรทัศน์เกาหลีที่ควรดูในเน็ตฟลิกซ์" และ ฟอบส์ รวมให้อยู่ในรายชื่อ "13 อันดับละครโทรทัศน์เกาหลีใต้แห่งปี 2020" เดอะการ์เดียน กล่าวถึงธุรกิจปิดเกมแค้น ในบทความแนะนำละครโทรทัศน์เกาหลีที่ควรดูหลังสควิดเกม เล่นลุ้นตาย กูเกิล เทรนดส์ เปิดเผยว่าธุรกิจปิดเกมแค้น เป็นละครโทรทัศน์/รายการบันเทิงที่ได้รับการค้นหามากที่สุดในปี 2020 และเป็นคำที่ค้นหามากที่สุดในเกาหลีใต้เป็นลำดับที่ 4
ทาร์น
ทาร์น อาจจะหมายถึง
เนเธอร์แลนด์แอนทิลลีส
เนเธอร์แลนด์แอนทิลลีส (Nederlandse Antillen, ; Netherlands Antilles; ปาเปียเมนโต: Antia Hulandes) เป็นอดีตประเทศองค์ประกอบของราชอาณาจักรเนเธอร์แลนด์ ซึ่งประกอบด้วยเกาะในทะเลแคริบเบียน หมู่เกาะเหล่านี้มีชื่อเรียกอย่างไม่เป็นทางการว่า ดัตช์แอนทิลลีส ประเทศนี้ก่อตั้งขึ้นใน ค.ศ. 1954 ในฐานะรัฐสืบทอดของอาณานิคมดัตช์แห่งกือราเซากับเมืองขึ้น และ ยุบตัวใน ค.ศ. 2010 เกาะในดินแดนทั้งหมดที่เคยอยู่ในเนเธอร์แลนด์แอนทิลลีสยังคงเป็นส่วนหนึ่งของราชอาณาจักรในปัจจุบัน แม้ว่าจะมีสถานะทางกฎหมายแตกต่างกัน เพราะกลุ่มคนเหล่านี้ยังคงถูกเรียกเป็นดัตช์แคริบเบียน ในประเทศเนเธอร์แลนด์ยังคงเรียกคนที่มาจากอดีตดินแดนนี้ว่า ชาวแอนทิลลีส (Antillianen)
ประวัติศาสตร์
ในอดีตเป็นกือราเซาและเขตสังกัด (ค.ศ. 1815–1954) ซึ่งมีลำดับดังนี้
เกาะต่าง ๆ
เนเธอร์แลนด์แอนทิลลีสไม่มีเขตการปกครองหลัก แม้ว่าแต่ละเกาะจะมีรัฐบาลท้องถิ่นเป็นของตนเอง
กลุ่มเกาะสองแห่งซึ่งประกอบเป็นเนเธอร์แลนด์แอนทิลลีส ได้แก่
ภูมิศาสตร์
หมู่เกาะวินด์เวิร์ดทั้งหมดมีต้นกำเนิดจากภูเขาไฟและมีลักษณะเป็นเนิน มีพื้นที่ราบเพียงเล็กน้อยสำหรับประกอบเกษตรกรรม ส่วนหมู่เกาะลีเวิร์ดมีต้นกำเนิดจากภูเขาไฟและปะการังผสมกัน จุดสูงสุดคือ เมานต์ซีเนอรี (Mount Scenery) สูง 862 เมตร (2,828 ฟุต) ตั้งอยู่บนเกาะซาบา (และยังเป็นจุดสูงสุดของเนเธอร์แลนด์ทั้งประเทศอีกด้วย)
ภูมิอากาศของเนเธอร์แลนด์แอนทิลลีสเป็นแบบเขตร้อน แต่ก็มีสภาพอากาศอบอุ่นอยู่บ้างในหนึ่งปี หมู่เกาะวินด์เวิร์ดมักประสบกับพายุเฮอร์ริเคนในหน้าร้อน
วัฒนธรรม
รากฐานดั้งเดิมของประชากรและตำแหน่งที่ตั้งของเกาะต่าง ๆ ทำให้เนเธอร์แลนด์แอนทิลลีสมีวัฒนธรรมแบบผสม การท่องเที่ยวและสื่อที่มาจากสหรัฐอเมริกาได้เพิ่มอิทธิพลมากขึ้นในดินแดนแห่งนี้ บนเกาะทุกเกาะ เทศกาลงานคาร์นิวัลเป็นสิ่งสำคัญ เช่นเดียวกับในหลายประเทศที่อยู่ในแถบแคริบเบียนและลาตินอเมริกา
สารตราทอง
สารตราทอง (Golden Bull หรือ Golden Baal) หมายถึงสารตราสีทองที่ประทับในพระราชกฤษฎีกาที่ออกโดยพระจักรพรรดิแห่งจักรวรรดิไบแซนไทน์ และต่อมาโดยพระมหากษัตริย์ในยุโรปในระหว่างยุคกลางและยุคฟื้นฟูศิลปวิทยา (หรือ “bulla aurea” หรือ “ตราทอง” ในภาษาละติน)
“สารตราทอง” เป็นพระราชบัญญัติที่ประกาศใช้ติดต่อกันมาเป็นเวลาเกือบแปดร้อยปี และเป็นการออกโดยฝ่ายเดียวโดยไม่คำนึงหน้าที่การรับผิดของฝ่ายที่มีผลต่อ ซึ่งเป็นการทำให้ความมีประสิทธิภาพของอำนาจของจักรวรรดิไบแซนไทน์อ่อนลงไปในสายตาของประเทศอื่น ฉะนั้นในคริสต์ศตวรรษที่ 12 จักรวรรดิไบแซนไทน์จึงพยายามแสวงหาความตกลงจากฝ่ายตรงข้ามก่อนที่จะออกมาเป็นพระราชบัญญัติ
พระมหากษัตริย์อื่นๆ ในยุโรปก็นำความคิดนี้ไปใช้แต่ในบางโอกาสเท่านั้น สารตราทองที่ไม่ได้ออกโดยจักรวรรดิไบแซนไทน์ทำให้พระราชบัญญัติมีน้ำหนักมากกว่าพระราชบัญญัติอื่นๆ ที่ออกตามปกติ
สารตราทองที่สำคัญๆ ก็ได้แก่:
อาร์ชดยุกก็อทฟรีทแห่งออสเตรีย
อาร์ชดยุกก็อทฟรีทแห่งออสเตรีย (Archduke Gottfried of Austria)
พระประวัติ
อาร์ชดยุกก็อทฟรีทแห่งออสเตรีย ประสูติเมื่อวันที่ 14 มีนาคม ค.ศ. 1902 เป็นพระโอรสพระองค์ใหญ่ในอาร์ชดยุกเพเทอร์ แฟร์ดีนันท์ แห่งออสเตรีย กับ เจ้าหญิงมาเรีย คริสตินาแห่งบูร์บง-ซิซิลีทั้งสอง โดยพระองค์ทรงดำรงพระอิสริยยศเป็น แกรนด์ดยุกแห่งตอสคานา ตั้งแต่วันที่ 8 พฤศจิกายน ค.ศ. 1948 - 21 มกราคม ค.ศ. 1984 โดยตั้งแต่พระองค์ยังทรงพระเยาว์นั้น พระองค์และพระภคินี พระขนิษฐา ได้รับการเลี้ยงดูในกรุงเวียนนา จนเมื่อ สงครามโลกครั้งที่สอง สิ้นสุดลง ครอบคัวพระองค์ได้เสด็จนิวัติกลับ ลูเซิร์น ประเทศสวิตเซอร์แลนด์
เสกสมรส
อาร์ชดยุกก็อทฟรีทแห่งออสเตรีย เข้าพิธีเสกสมรสกับ เจ้าหญิงโดโรเธียแห่งบาวาเรีย เมื่อวันที่ 2 สิงหาคม ค.ศ. 1938 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
ปีนแล
ปีนแล (ပင်လယ်) เป็นเขตโบราณสถานที่ตั้งอยู่ในภาคมัณฑะเลย์ของประเทศพม่า เคยเป็นราชธานีของอาณาจักรมยีนไซ่ง์ระหว่าง ค.ศ. 1297–1313
อาร์ชดยุกก็อทฟรีทแห่งออสเตรีย
สิ้นพระชนม์
อาร์ชดยุกก็อทฟรีทแห่งออสเตรีย สิ้นพระชนม์ลงเมื่อวันที่ 21 มกราคม ค.ศ. 1984 สิริพระชันษา 81 ปี โดยหลังการสิ้นพระชนม์ของพระองค์ พระอิสริยยศ แกรนด์ดยุกแห่งตอสคานา ได้ตกไปเป็นของพระโอรสนั่นคือ อาร์ชดยุกเลโอปอลด์ ฟรันซ์แห่งออสเตรีย
พี
พี หรือ P หรือ p เป็นตัวอักษรภาษาอังกฤษ สามารถหมายถึง
ฟรานเซส ฟอลซัม คลีฟแลนด์
ฟรานเซส ฟอลซัม คลีฟแลนด์ (เกิด 21 กรกฎาคม 1864 -- 29 ตุลาคม 1947) เป็นภรรยาของ โกรเวอร์ คลีฟแลนด์ ประธานาธิบดีของสหรัฐอเมริกาคนที่27 เธอเป็นสุภาพสตรีหมายเลขหนึ่งของสหรัฐอเมริกาตั้งแต่ปีค.ศ. 1886-1889 ครั้งและอีกครั้งค.ศ. 1893-1897 เธอเป็นสุภาพสตรีหมายเลขหนึ่งของสหรัฐอเมริกาที่ดำรงตำแหน่งตอนอายุ 21 เธอจึงกลายเป็นสุภาพสตรีหมายเลขหนึ่งของสหรัฐอเมริกาที่อายุน้อยที่สุดจนถึงปัจจุบันนี้
1864 1947 18741944
มหาวิทยาลัยแคลิฟอร์เนีย
มหาวิทยาลัยแคลิฟอร์เนีย (University of California) เป็นระบบของกลุ่มมหาวิทยาลัย 10 แห่งในรัฐแคลิฟอร์เนีย ซึ่งมีนักศึกษาทั้งหมด 191,000 คน และศิษย์เก่าในปัจจุบันมากกว่า 1,340,000 คน โดยมหาวิทยาลัยที่ตั้งแห่งแรกคือ มหาวิทยาลัยแคลิฟอร์เนีย เบิร์กลีย์ ก่อตั้งในปี พ.ศ. 2411 และล่าสุดคือ มหาวิทยาลัยแคลิฟอร์เนีย เมอร์เซด ก่อตั้งในปี พ.ศ. 2548 ในปัจจุบันมีอยู่ 10 มหาวิทยาลัย ได้แก่
กลุ่มมหาวิทยาลัยแคลิฟอร์เนียทั้งสิบแห่งนี้ มีผู้ได้รับรางวัลโนเบลรวมทั้งหมด 32 คน (2552)
ประเทศเยอรมนีในโอลิมปิกฤดูร้อน 1908
ประเทศเยอรมนี เข้าร่วมแข่งขันกีฬาโอลิมปิกฤดูร้อน ครั้งที่ 4 ค.ศ. 1908 (พ.ศ. 2451) ที่กรุงลอนดอน สหราชอาณาจักร ระหว่างวันที่ 27 เมษายน - 31 ตุลาคม พ.ศ. 2451 คณะกรรมการโอลิมปิกแห่งชาติเยอรมนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 81 คน ใน ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลแบ่งเป็น 3 เหรียญทอง 5 เหรียญเงิน และ 5 เหรียญทองแดง รวมทั้งหมด 13 เหรียญ
กรีฑา
ผลการแข่งขันดังนี้ :
ฮาเมรุน แห่งบทเพลงกำราบมาร
ฮาเมรุน แห่งบทเพลงกำราบมาร  (Violinist of Hameln) เป็นชื่อของการ์ตูนญี่ปุ่นแนวผจญภัย เรื่องและภาพโดย มิจิอากิ วานาตาเบ ตีพิมพ์ในนิตยสารรายสัปดาห์ "กันกัน" ในสังกัด เอนิกซ์ (ปัจจุบันคือ สแควร์เอนิกซ์) มีรวมเล่มทั้งหมด 37 เล่ม และทำออกมาเป็นการ์ตูนทีวีทั้งหมด 25 ตอน, ภาพยนตร์ และเกมสำหรับเครื่องซุปเปอร์แฟมิคอม ลิขสิทธิ์ในประเทศไทยเป็นของสำนักพิมพ์วิบูลย์กิจ
ชื่อเรื่อง
ชื่อฮาเมรุนมาจากเทพนิยายกริมเรื่องนักเป่าปี่แห่งฮาเมล์น(The Pied Piper of Hamelin) นิทานพื้นบ้านของนักเป่าปี่ที่ขับไล่หนูออกจากเมืองฮาเมล์น ในประเทศเยอรมนีในช่วง พ.ศ. 1827 (ค.ศ. 1284) ที่ชื่อ ฮาเมรุน ใช้สะกดตัว ร.เรือ เนื่องจากภาษาญี่ปุ่นไม่มีตัวอักษรแอล (L) จึงใช้ตัวอักษรอาร์ (R) แทน
ตัวละครรอง
ลูกชายคนโตของราชินีฮอร์น เป็นผู้มีพลังธรรมสูงสุดในหมู่มนุษย์และเป็นความหวังอันยิ่งใหญ่ในการต่อกรกับเหล่าปีศาจ แต่ต่อมาถูกแผนของราชานรกเบสทำให้พลาดท่า จึงเสียร่างกายเป็นตุ๊กตาที่เคลื่อนไหวตามความต้องการของเบส ก่อนหน้าที่จะถูกเบสเอาตัวไป ริวโตเป็นที่รักของทั้งผู้คนและสัตว์ทั้งหลาย ด้วยความใจดีอ่อนโยนนั่นเอง ทำให้กลายเป็นฮีโร่ ในใจของทั้งคลาริ และทรัม มหาสังฆราชแห่งสฟอลเซ็นต์ เสียแม่ไปเนื่องจากเผ่าปีศาจ ส่วนตัวคลาริเองได้รับการช่วยเหลืออย่างทันเวลาจากริวโต ในตอนนั้นริวโตแสดงความเสียใจต่อคลาริในการสูญเสียแม่ไปด้วยการหลั่งน้ำตาให้ และต่อมาเมื่อจะเสียพ่อไปอีก เพราะสงครามที่ดรัมยกทัพมา(สงครามเดียวกับที่ราชินีฮอร์นต้องทิ้งฟลุ้ทไป)ราชินีฮอร์นก็ได้ใช้พลังรักษาช่วยพ่อของเขาไว้ ทำให้คลาริเกิดความมุ่งมั่นอย่างแรงกล้าที่จะปกป้องสฟอลเซ็นต์จนได้กลายเป็นมหาสังฆราชในที่สุด น้องสาวของคลาริ มีพลังธรรมสูงในระดับหนึ่ง ปู่แท้ๆของฮาเมล เป็นเทพที่ถูกพระเจ้าสั่งให้สร้างกล่องแพนโดร่าขึ้นมาเพื่อผนึกราชาปีศาจเครสต้าไว้ หลังจากผนึกเคสตร้าได้ ปู่โอลินก็สูญเสียวัยหนุ่มไปหมด ปัจจุบันกลายเป็นคนแก่ช่างประดิษฐ์ที่สติไม่เต็ม ชอบแกล้งฮาเมล ไรเอลและไซเซอร์อยู่เป็นประจำ อดีตจอมทัพโลกปีศาจ ที่หักหลังเครสต้าหลังจากได้สัมผัสความใจดีของแพนโดร่า แม่ของฮาเมล ปัจจุบันออกเดินทางกับฮาเมลไปไหนต่อไหน ในตอนที่โอโบช่วยฮาเมลหนีออกมาจากเบสที่พาแพนโดร่าไป ฮาเมลได้เรียกโอโบว่า "พ่อ" ลูกสาวของโอโบ เป็นผู้ติดตามของไซเซอร์ เมื่อต้องออกเดินทางไปสอดแนมจะเป็นห่วงไซเซอร์มาก เปรียบเสมือนทั้งเพื่อนพี่และแม่ของไซเซอร์ ราชาปีศาจ เป็นพ่อของฮาเมลและไซเซอร์ ถูกขังอยู่ในกล่องแพนโดร่าแต่ต่อมากล่องชำรุดจึงแยกร่างส่วนหนึ่งออกมาได้ และพบกับแพนโดร่าที่โอโบมาเจอเข้า จึงเกิดความสนใจหลอกแต่งงานด้วยเพื่อเกิดลูกออกมาใช้เป็นจอกศักดิสิทธิ์ ราชานรกเบส จอมทัพโลกปีศาจ No.1 เนื่องจากร่างกายตัวเองจะหมดอายุขัย จึงวางแผนชิงร่างของริวโตมาใช้วาง ด้วยการถอดวิญญาณริวโตออกมา และใส่ของตัวเองเข้าไป ส่วนเลือดก็เอามาใช้เป็นจอกศักดิ์สิทธิ์ จอมทัพโลกปีศาจที่ครึ่งล่างเป็นสุนัข4ขา ใช้ดาบเป็นอาวุธ ปีศาจที่ร้ายกาจพอๆกับเบส มีนิสัยรักการฆ่าเป็นชีวิตจิตใจ วอลคัลจะฆ่าทุกสิ่งทุกอย่างที่ขวางหน้า ไม่สนว่าจะเป็นมนุษย์หรือปีศาจด้วยกันเอง ครั้งหนึ่งวอลคัลเคยคิดกำเริบถึงกับจะต่อกรกับเครสตร้า แต่สุดท้ายก็ถูกจับพันธนาการไว้เป็นเวลากว่าร้อยปี กระทั่งเบสปล่อยวอลคัลออกมาใช้งาน หนึ่งในราชาปีศาจ ราชาปีศาจแห่งกองทัพมังกร ดรัมมีหัวเป็นมังกรสองหัว ร่างจริงของดรัมคือมังกรหลายหัวสารพัดชนิด มักไม่กินเส้นกับไซเซอร์จนมีเรื่องให้ต่อสู้กันอยู่หลายหน ปีศาจสวมหน้ากากตัวตลกที่มักเล่นสนุกกับความทุกข์ของมนุษย์ ชอบชักใย ยุแยง ให้คนแตกแยกกัน อองโกลมีอำนาจในการเรียกผู้ตายมาไว้ใช้งานได้ อองโกลสามารถเรียกเอาศพของใครก็ตามมาใช้เป็นร่างของตัวเองได้ แต่จริงๆแล้วร่างที่แท้จริงของอองโกลก็คือหน้ากากตัวตลกนั่นเอง
เฉลิมพล สิงห์วังชา
เฉลิมพล สิงห์วังชา (ชื่อเล่น:เอ็ม) มีชื่อจริงว่า นายเฉลิมพร สวัสดิ์สุข เกิดเมื่อวันที่ 30 สิงหาคม พ.ศ. 2531 ที่จังหวัดกำแพงเพชร เป็นนักมวยสากลอาชีพชาวไทย
วันรัฐธรรมนูญ (ประเทศไทย)
วันรัฐธรรมนูญในประเทศไทย เป็นวันที่ระลึกถึงโอกาสที่พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ รัฐธรรมนูญแห่งราชอาณาจักรสยาม พุทธศักราช 2475 เมื่อวันที่ 10 ธันวาคม พ.ศ. 2475 เป็นรัฐธรรมนูญถาวรฉบับแรกของประเทศไทย โดยผลของการประกาศใช้รัฐธรรมนูญฉบับใหม่นี้ให้ยกเลิกพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งประกาศใช้เมื่อวันที่ 27 มิถุนายน พ.ศ. 2475 ภายหลังการเปลี่ยนแปลงการปกครองโดยคณะราษฎรจากระบอบสมบูรณาญาสิทธิราชย์เป็นระบอบประชาธิปไตย เมื่อวันที่ 24 มิถุนายน ปีเดียวกัน เริ่มเมื่อ 10 ธันวาคม
เฉลิมพล สิงห์วังชา
เฉลิมพลชกมวยสากลอาชีพครั้งแรกเมื่อวันที่ 9 กรกฎาคม พ.ศ. 2556 ในรายการมวยยักษ์ถล่มโลกครั้งที่ 2 ซึ่งเป็นรายการมวยไทยและมวยสากลที่มีการถ่ายทอดสดทางช่องโทรทัศน์ดาวเทียม ซึ่งจัดโดยนริส สิงห์วังชา ซึ่งจัดชกที่ร้านอาหาร 13 เหรียญรีสอร์ตพระรามเก้า โดยชกกับ สิงห์เดช นนท์พิทยาคม โดยผลการชกกปรากฏว่าเฉลิมพลสามารถชนะน็อคไปได้แบบเหนือความคาดหมายแค่ยกแรกเท่านั้น
เฉลิมพลยังคงเดินสายชกมวยสากล รวมถึงชกมวยไทย และสอนมวยไทยที่ค่ายฮอลลีวูดยิม เมืองพัทยา จังหวัดชลบุรี เคยได้รับโอกาสขึ้นชกที่สนามมวยแม็กซ์มวยไทย โดยขึ้นรายการให้ขึ้นชกกับ วลาดิเมียร์ ซูแลค นักมวยไทยชาวรัสเซีย แต่เนื่องจากเฉลิมพลลดน้ำหนักอย่างหักโหม ทำให้เฉลิมพลหมดสติ และไม่ได้ขึ้นชก
เฉลิมพลมีจุดเด่นประจำตัว คือ มีรอยสักยันต์เต็มตัว ทำให้สื่อมวลชนและแฟนมวยตั้งฉายาให้ว่า "คนตัวลาย"
ทอคคาตา แอนด์ ฟิวก์ ในบันไดเสียง ดี ไมเนอร์ (BWV 565)
ทอคคาตา แอนด์ ฟิวก์ ในบันไดเสียง ดี ไมเนอร์, BWV 565 (Toccata and Fugue in D minor, BWV 565) เป็นบทประพันธ์สำหรับบรรเลงด้วยออร์แกน ที่สันนิษฐานว่าแต่งโดยโยฮัน เซบัสทีอัน บัค ในช่วงระหว่าง ค.ศ. 1703 ถึง 1707 เป็นหนึ่งในงานดนตรีคลาสสิกสำหรับออร์แกนที่ได้รับความนิยม และรู้จักกันแพร่หลายที่สุด และปรากฏอยู่ในวัฒนธรรมสมัยนิยมเป็นจำนวนมาก ทั้งในภาพยนตร์ วิดีโอเกม ดนตรีร็อก เสียงเรียกเข้าโทรศัพท์มือถือ
สืบเนื่องจากต้นฉบับของบทประพันธ์ที่มีลายเซ็นของบัคได้สูญหายไปแล้ว ปัจจุบันมีเพียงสำเนาที่คัดลอกโดยโยฮันน์ ริงค์โดยไม่ได้ระบุวันที่ เพียงแต่ระบุว่าเป็น Toccata Con Fuga ของ J.S. Bach โดยที่โยฮันน์ ริงค์ ได้ทำสำเนาจากบทประพันธ์ของคีตกวีอีกหลายท่าน เช่น จอร์จ บอห์ม โยฮันน์ พาเคลเบล โยฮันน์ ไฮน์ริก บัตต์สเตตต์ ดีเทอริก บักซเทอฮูด ปัจจุบันจึงมีข้อโต้แย้งว่าบัคอาจจะไม่ได้เป็นผู้ประพันธ์ผลงานชิ้นนี้
ในยุคปัจจุบัน เพลงนี้ได้รับความนิยมหลังจากถูกบรรจุในภาพยนตร์ของดิสนีย์เรื่องแฟนเทเชีย ในปี 1940 เป็นผลงานอำนวยเพลงและเรียบเรียงเสียงประสานโดยลีโอโปลด์ สโตคอฟสกี นอกจากนี้ เพลงท่อนนี้ยังถูกวงดนตรีฮาร์ดร็อก ดีพเพอร์เพิล, เรนโบว์ และมอตลีย์ครู นำไปบรรเลงในการแสดงสด  ทั้งยังถูกนำไปบรรเลงโดยวาเนสซา เมย์ โดยซิงเกิลเพลงนี้ขึ้นถึงอันดับ 24 ของป็อปชาร์ตโดยนิตยสารบิลบอร์ดในปี 1995
นอกเหนือจากบทประพันธ์ชิ้นนี้แล้ว ยังมีผลงานอื่นๆ ของบัค ที่ใช้ชื่อว่า "ทอคคาตา แอนด์ ฟิวก์" ทั้งในบันไดเสียงดี ไมเนอร์ และบันไดเสียงอื่นๆ แต่ผลงานหมายเลข BWV 565 นั้นเป็นที่รู้จักกันแพร่หลายกว่าชิ้นอื่น เช่น
แซม วิลสัน (จักรวาลภาพยนตร์มาร์เวล)
แซม วิลสัน (Sam Wilson) เป็นตัวละครที่แสดงโดย แอนโทนี แมกกี ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันและรู้จักกันทั่วไปในชื่อ ฟอลคอน
แมกกีปรากฏตัวครั้งแรกในฐานะตัวละครในภาพยนตร์เรื่อง กัปตันอเมริกา: มัจจุราชอหังการ ปี ค.ศ. 2014 ในภาพยนตร์วิลสันเป็นทหารผ่านศึกของหน่วยกู้ภัยทางอากาศ กองทัพอากาศสหรัฐที่บินโดยใช้เจ็ตแพ็คที่มีปีกประกบกัน แมกกีกลับมารับบทใหม่ในภาพยนตร์ปี ค.ศ. 2015 เรื่อง อเวนเจอร์ส: มหาศึกอัลตรอนถล่มโลก, และ มนุษย์มดมหากาฬ , ภาพยนตร์ปี ค.ศ. 2016 กัปตันอเมริกา: ศึกฮีโร่ระห่ำโลก, ภาพยนตร์ปี ค.ศ. 2018 อเวนเจอร์ส: มหาสงครามล้างจักรวาล, และภาพยนตร์ปี ค.ศ. 2019 อเวนเจอร์ส: เผด็จศึก Redwing ปรากฏตัวครั้งแรกใน Civil War ในฐานะหุ่นยนต์หุ่นยนต์รูปนกของฟอลคอน ใน อเวนเจอร์ส: เผด็จศึก สตีฟ โรเจอร์สที่สูงอายุได้ส่งโล่และเสื้อคลุมของกัปตันอเมริกาให้วิลสัน ตัวละครนี้มีกำหนดจะปรากฏในบทบาทนำในซีรีส์ของดิสนีย์+เรื่อง เดอะฟอลคอนและเดอะวินเทอร์โซลเจอร์
ล็อกฮีด ยู-2
ยู-2 เป็นเครื่องบินจรกรรมที่ออกแบบมาเพื่อบินสูงเป็นพิเศษ และ เป็นเครื่องบินที่เป็นความลับสุดยอดแบบหนึ่งของสหรัฐอเมริกา ยู-2 ถูกเปิดเผยต่อชาวโลกเป็นครั้งแรกเมื่อถูกยิงตกในสหภาพโซเวียต ในวันที่ 1 พฤษภาคม ค.ศ. 1960 ซึ่งกองทัพอากาศสหรัฐและซีไอเอใช้ ยู-2 บินเข้าไปในอีกหลายประเทศ เช่น สาธารณรัฐประชาชนจีน คิวบา เวียดนาม และ ประเทศคอมมิวนิสต์อื่นๆ ด้วยเพดานบินที่สูงเป็นพิเศษซึ่งสูงกว่าเครื่องบินขับไล่ทั่วไปในช่วงสมัยสงครามเย็น
พระครูวิมลสมณวัตร (เพี้ยน อคฺคธมฺโม)
ประวัติ
เมื่อวันอาทิตย์ ขึ้น 5 ค่ำ เดือน 3 ปีขาล พุทธศักราช 2469 ที่บ้านเกริ่นกฐิน ตำบลบ้านชี อำเภอบ้านหมี่ จังหวัดลพบุรี ครอบครัวมีอาชีพเกษตรกรรม มีพี่น้อง 7 ท่านคือ ท่านศึกษาจบชั้นประถมศึกษาปีที่ 4 ต่อมาได้ออกอุปสมบท เมื่อวันที่ 4 สิงหาคม 2519 ณ พัทธสีมาวัดกำแพง อำเภอบ้านหมี่ จังหวัดลพบุรี โดยมีพระครูพิพัฒน์สารคุณ (ทองเจือ) เจ้าอาวาสวัดกำแพง เป็นพระอุปัชฌาย์ ได้รับสมณฉายาว่า อคฺคธมฺโม แปลว่า ผู้ยิ่งใหญ่ในธรรม ภายหลังเข้ารับการอุปสมบท เพื่อบำเพ็ญสมณกิจ สวดมนต์ เจริญจิตตภาวนา โดยได้ทบทวนสรรพวิชาที่ได้ร่ำเรียนวิทยาคมมาจากหลวงพ่อปาน วัดเกริ่นกฐิน และการถ่ายทอดมาจากโยมบิดาของท่าน เป็นผู้ที่ปฏิบัติดีปฏิบัติชอบ จนเป็นที่เคารพศรัทธาของชาวบ้าน ต่อมาในปี พ.ศ. 2537 ได้ดำรงตำแหน่งเจ้าอาวาสวัดเกริ่นกฐินสืบต่อมา และเป็นเจ้าตำรับสุดยอดเครื่องรางของขลัง ตะกรุดโทน และ ผ้ายันต์แดง
พระนักพัฒนา
หลังจากที่หลวงพ่อได้ดำรงตำแหน่งเจ้าอาวาสแล้ว ท่านได้บูรณะ ซ่อมแซม ศาสนสถานของวัด และสร้างสิ่งก่อสร้างที่มีค่าใหญ่โต หลวงพ่อเพี้ยนมิได้มุ่งเน้นการพัฒนาภายในวัดของท่านเพียงอย่างเดียว ยังมองไปถึงปัญหาของชุมชนอีกด้วย อาทิ ได้สร้างถนนลาดยาง สร้างอาคารเรียน สร้างศาสนสถานให้กับวัดอื่น ๆ
มรณภาพ
หลวงพ่อเพี้ยนมรณภาพเมื่อวันที่ 16 พฤศจิกายน พ.ศ. 2560 เวลา 03.25 น. ณ สถาบันโรคทรวงอก จังหวัดนนทบุรี
สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เสด็จไปในการพระราชทานเพลิงศพเมื่อวันที่ 4 กันยายน พ.ศ. 2561 ณ เมรุชั่วคราว วัดเกริ่นกฐิน ตำบลบ้านชี อำเภอบ้านหมี่ จังหวัดลพบุรี
สโมสรฟุตบอลครอว์ลีย์ทาวน์
สโมสรฟุตบอลครอว์ลีย์ ทาวน์ (Crawley Town Football Club) เป็นสโมสรฟุตบอลอาชีพในประเทศอังกฤษ ตั้งอยู่ที่เมืองครอว์ลีย์, เทศมณฑลเวสต์ซัสเซกซ์ ก่อตั้งขึ้นในปี ค.ศ. 1896 ปัจจุบันลงแข่งขันในระดับฟุตบอลลีกทู
สโมสรมีสนามเหย้าชื่อ บรอดฟีลด์ สเตเดียม (ในช่วงระหว่างปี ค.ศ. 2013–2018 สนามแห่งนี้เคยใช้ชื่อว่า เช็คอะเทรดดอตคอม สเตเดียม ตามชื่อผู้สนับสนุนหลัก) โดยสามารถคว้าแชมป์ เซาท์เทิร์นลีก พรีเมียร์ดิวิชัน ได้ในฤดูกาล 2003–04 และได้เลื่อนชั้นสู่ฟุตบอลคอนเฟอเรนซ์ ก่อนจะประสบปัญหาทางการเงินรุมเร้าและสามารถผ่านพ้นช่วงวิกฤตการณ์ทางการเงินมาได้เมื่อสามารถคว้าแชมป์ฟุตบอลคอนเฟอเรนซ์ ในฤดูกาล 2010–11 ทำให้ได้เลื่อนชั้นขึ้นมาในระบบฟุตบอลลีกซึ่งเป็นลีกอาชีพ โดยในปีดังกล่าวสโมสรยังสามารถเข้าถึงเอฟเอคัพ รอบที่ 5 ก่อนจะแพ้ให้กับแมนเชสเตอร์ยูไนเต็ด 1–0
ยุคแรกในลีกสมัครเล่น
สโมสรฟุตบอลครอว์ลีย์ ทาวน์ ก่อตั้งขึ้นในปี ค.ศ.1896 และเป็นหนึ่งในสมาชิกยุคก่อตั้งของ เวสต์ซัสเซกซ์ ฟุตบอลลีก โดยลงแข่งขันอยู่ในลีกดังกล่าว 5 ฤดูกาล ก่อนจะโอนย้ายไปแข่งขันใน มิดซัสเซกซ์ ลีก และสามารถคว้าแชมป์ได้ในฤดูกาล 1902–03
ต่อมาสโมสรได้เข้าแข่งขันใน ซัสเซกซ์ เคาน์ตีลีก ในปี ค.ศ.1951 และเปลี่ยนมาแข่งขันใน เมโทรโพลิแทน ลีก ในปี ค.ศ.1956 โดยคว้าแชมป์ เมโทรโพลิแทน ลีก ชาเลนจ์คัพ ได้ในปี 1959
ครอว์ลีย์ได้เลื่อนฐานะเป็นสโมสรฟุตบอลกึ่งอาชีพในปี ค.ศ. 1962 หลังจากนั้น 1 ปี ได้เข้ามาแข่งขันใน เซาท์เทิร์นลีก ดิวิชัน 1 โดยในฤดูกาล 1968–69 สโมสรสามารถคว้าอันดับ 4 ในตารางคะแนนได้ ทำให้ได้เลื่อนชั้นสู่ เซาท์เทิร์นลีก พรีเมียร์ดิวิชัน
สโมสรลงแข่งขันในเซาท์เทิร์นลีก พรีเมียร์ดิวิชัน ได้เพียงแค่ฤดูกาลเดียวก็ตกชั้นกลับลงไปเล่นในดิวิชัน 1 โดยสโมสรต้องอยู่ในเซาท์เทิร์นลีก ดิวิชัน 1 จนถึงฤดูกาล 1983–84 เมื่อสโมสรได้รองแชมป์และเลื่อนชั้นขึ้นไปเล่นในพรีเมียร์ดิวิชันอีกครั้ง
ไทยเทเนี่ยม
ไทยเทเนี่ยม (Thaitanium) เป็นกลุ่มศิลปินแนวฮิปฮอป สไตล์อเมริกันฮิปฮอป ประกอบด้วยสมาชิก 3 คน คือ ขัน, เดย์ และ เวย์
ประวัติ
ก่อนจะแจ้งเกิดในนามไทเทเนียม ซัน เดย์ เวย์ จูเนียร์ และโจอี้บอย ได้ก่อตั้งวง AA CREW ในช่วงปี 2543-2545 โดนก่อนหน้านั้นเวย์เคยทำโปรเจกต์ ทีน เอต เกรด เอของ แกรมมี่ และขันเคยทำเพลงในนาม Khan-T มาก่อน thumb|left|งานครบรอบ 5 ปี เอ็มทีวีไทยแลนด์ ขันและเดย์ถือสัญชาติไทยโดยกำเนิด ขันเกิดที่กรุงเทพฯ เดย์เกิดที่เชียงใหม่ ในขณะที่สมาชิกคนที่สามผู้มีอายุน้อยที่สุดในกลุ่ม  คือเวย์  เกิดและโตในตัวเมือง นิวยอร์ก ส่วนผสมจากถิ่นกำเนิดอันแตกต่างนี้สามารถเห็นได้ในงานเพลงที่ผ่านๆมา
ขันและเดย์รู้จักและสนิทกันในขณะที่ไปศึกษาต่อ ทั้งคู่ชอบในดนตรีเหมือนกัน พวกเขาค้นพบตัวเองและมุ่งมั่นที่จะเป็นนักดนตรีอาชีพ ทั้งสองได้มาเป็นคู่หู  DJ/MC  ซึ่งจัดรายการให้กับงานปาร์ตี้สังสรรค์ทั้งหลาย (Jump-Off House Party)  ในย่าน  Hip-Hop ที่ซานฟรานซิสโก
ดังนั้นในปี 2000 ที่ New York นี้เอง ไทยเทเนียมจึงได้ถือกำเนิดขึ้น  2 อัลบั้มแรกของพวกเขาคือ “AA” และ “Thai Riders”  2 อัลบั้มถัดมาคือ  “O77” และ “R.A.S.” นอกจากงานอัลบั้มของวง สมาชิกแต่ละคนของไทเทเนียมก็มีงานอิสระทำอีกหลายอย่างแตกต่างกันไป เช่น งานแสดง งานเดินแบบ งานหนังสือ และงานภาพยนตร์ นอกจากนั้นพวกเขายังร่วมงานกับศิลปินมากมายอาทิ J.R.O.C., Djay Buddah, Big Calo เป็นต้น
GMM Grammy ในนาม “สนามหลวง” ได้จับมือร่วมงานกับไทยเทเนียม และ   Thaitanium Ent. Inc ในผลงานชุดล่าสุด คือ Thailand's Most Wanted มีเพลงดังอย่างเพลง "โดน" ต่อมาไทยเทเนี่ยมได้ร่วมร้องกับนักร้องสาว ทาทา ยังในเพลง "Dangerous" ในปี 2005 และไทยเทเนี่ยมยังได้ร่วมแสดงเพลง "No Worries (Remix)/ทะลึ่ง" ร่วมกับไซมอน เว็บบ์ ในงานเอ็มทีวี เอเชีย อวอร์ดสที่จัดที่กรุงเทพในเดือนพฤษภาคม ปี 2006 อีกด้วย ซึ่งพวกเขาก็ได้รับการเสนอชื่อเข้าชิงสาขาศิลปินไทยยอดนิยม ในงานเอ็มทีวี เอเชีย อวอร์ดส นี้ด้วย
ต่อมาวันที่ 15 พฤศจิกายน 2006 ไทยเทเนี่ยมมีคอนเสิร์ตใหญ่ครั้งแรก ชื่อคอนเสิร์ตว่า "MTV LIVE – Thaitanium Uncensored" ที่ BEC-TERO Hall
มีนาคม 2008 ไทยเทเนี้ยม ออกอัลบั้ม Flipside ที่เป็นอัลบั้มรวมเพลงที่ไม่เคยบรรจุอยู่ที่ไหน อย่างเช่น เพลงประกอบโฆษณา, เพลงประกอบภาพยนตร์, เพลงจากคอนเสิร์ต, เพลงรีมิกซ์ และเพลงจากโปรเจกต์พิเศษ มีซิงเกิ้ลแรกคือ เลยตามเคย
ไทยเทเนี่ยมยังร่วมใน Project East Asian Revolution หรือ Project E.A.R. ร่วมกับศิลปินเอเชียชาติอื่นอย่าง ต้อยหมวกแดง Pop Shuvit, Slapshock, Ahli Fiqir, Silksounds และ Saint Loco โดยได้ร่วมแสดงในงานเอ็มทีวี เอเชีย อวอร์ดส 2008 ที่ประเทศมาเลเซีย ต่อมาเมื่อ 11 ตุลาคม พ.ศ. 2551 ไทยเทเนี่ยมเป็นต้นแนวความคิดในการจัดงาน เอเชียนฮิปฮอปเฟสติวัล ที่มีศิลปินต่างชาติมากมายอย่าง Zeebra จากญี่ปุ่น, Master Plan จากเกาหลี, MC Hot Dog จากไต้หวัน, 24Herbs จากฮ่องกง, Joe Flizzow จากมาเลเซีย, Beatmathics จากฟิลิปปินส์, Nas จากอเมริกา
ในปี 2553 ไทยเทเนี่ยม ออกผลงาน สตูดิโออัลบั้ม ลำดับที่ 4 อัลบั้มฉลองครบรอบ 10 ปี ชุด Still Resisting เป็นอัลบั้มคู่มีเพลง 22 เพลง มีซิงเกิ้ลแรกคือ เพลง สุดขอบฟ้า โดยได้แอ็ด คาราบาว มาร่วมร้องเพลงนี้ด้วยกัน
งานอื่น
ทางด้านงานพรีเซนเตอร์โฆษณา ไทยเทเนี่ยม เป็น พรีเซ็นเตอร์ให้โทรศัพท์มือถือโนเกีย รุ่น 3310 และ เป็นแบรนด์แอมบาสเดอร์โตโยต้า ยาริส “Yaris Me และยังเป็นพรีเซนเตอร์ให้กับโตโยต้า ยาริส
และยังเคยแต่งเพลงประกอบโฆษณาให้กับทาง โค้ก (Coca Cola) ถึง 2 เพลง คือ "สงกรานต์" (Song Kran) กับ 2 AA ซึ่งถูกบรรจุอยู่ในอัลบั้ม Back At It : The Compilation Vol.2 ในเวลาต่อมา
ขันและเดย์มีแบรนด์เสื้อผ้าร่วมกันชื่อ 9 Face ส่วนเวย์ กับดีเจ บุดด้า มีแบรนด์ชื่อ Never Say และ Reven นอกจากนี้ยังมีร้านตัดผมที่ชื่อ Never Say Cutz
ซิงเกิ้ล
LALALA พ่อมึง
คอมเซเว่น
บริษัท คอมเซเว่น จำกัด (มหาชน) เป็นบริษัทดำเนินธุรกิจจำหน่ายสินค้าไอที ประเภทคอมพิวเตอร์แล็บท็อป คอมพิวเตอร์แบบตั้งโต๊ะ โทรศัพท์เคลื่อนที่ แท็บเล็ต และอุปกรณ์เสริมที่เกี่ยวข้อง ผ่านช่องทางร้านค้า รวมทั้งให้บริการศูนย์ซ่อมสินค้าของแอปเปิล เจ้าของร้าน BaNANA, Studio7, BKK, KingKong Phone, Bb, BPlay และ Brand Shop เป็นต้น
ประวัติ
คอมเซเว่นก่อตั้งเมื่อ พ.ศ. 2539 โดยสุระ คณิตทวีกุล และผู้ร่วมก่อตั้งคนอื่น ๆ มีร้านค้าปลีกสินค้าไอทีในห้างพันธุ์ทิพย์พลาซ่าในชื่อ บิ๊กอิต (Big It) เริ่มแรกมีพนักงาน 5 คน
จนเมื่อ พ.ศ. 2547 จดทะเบียนจัดตั้งบริษัท คอมเซเว่น อินเตอร์เนชั่นแนล จำกัด เมื่อวันที่ 27 กุมภาพันธ์ พ.ศ. 2547 และยังได้ขยายธุรกิจโดยทำธุรกิจค้าส่งสินค้าไอทีให้กับร้านค้าทั่วประเทศ ควบคู่กับการขายปลีกผ่านหน้าร้านของตัวเองในห้างพันธุ์ทิพย์พลาซ่า ต่อมาเห็นว่าธุรกิจค้าปลีกมีข้อดีกว่าการขายส่ง จึงมุ่งสู่ธุรกิจค้าปลีก โดยขยายสาขาร้านค้าปลีกไปยังศูนย์การค้า และห้างสรรพสินค้าต่าง ๆ ทั่วประเทศ พ.ศ. 2548 บริษัทเข้าทำสัญญาเป็น Authorized Reseller กับบริษัท Apple South Asia (Thailand) Ltd. เพื่อจัดจำหน่ายสินค้าของแบรนด์แอปเปิล ภายใต้ร้านชื่อ iStudio, iBeat และ U-Store by Comseven
ในช่วงการระบาดทั่วของโควิด-19 ในประเทศไทย แม้ร้านจำหน่ายอุปกรณ์ไอทีต้องปิดบริการเช่นเดียวกับธุรกิจอื่น แต่ความต้องการสินค้าไอทีที่เพิ่มขึ้นมากกว่าปกติ มียอดขายทางออนไลน์จากประมาณ 60-70 ล้านบาท เพิ่มมาเป็นราว 400 ล้านบาท แต่หลังจากห้างเปิดได้ปกติยอดออนไลน์ลดลงมาเหลือ 200-300 ล้านบาท
เดือนกันยายน พ.ศ. 2564 บริษัทย่อยชื่อ บริษัท เอเดพท์ จำกัด (เดิมชื่อ บริษัท บานาน่า กรุ๊ป จำกัด) ได้ดำเนินธุรกิจจัดจำหน่ายสินค้าแบรนด์ Realme
จากข้อมูลไตรมาส 3 ของ พ.ศ. 2564 มีสาขาภายใต้การบริหารงานของกลุ่มบริษัท รวมทั้งหมด 958 สาขา แบ่งเป็น BaNANA 353 สาขา Studio7 109 สาขา KingKong Phone 85 สาขา True Shop by Com7 123 สาขา แฟรนไชส์ 109 สาขา BKK 43 สาขา iCare 30 สาขา และอื่น ๆ 106 สาขา
ธุรกิจบริการลูกค้าองค์กร
จัดหาผลิตภัณฑ์ทั้งด้านอุปกรณ์ ระบบ โปรแกรมและโซลูชันให้กับองค์กรธุรกิจ สถาบันการศึกษาต่าง ๆ
ธุรกิจค้าปลีกออนไลน์
บริษัทได้จัดตั้งช่องทางการสั่งซื้อสินค้าทางออนไลน์ภายใต้ชื่อ www.bnn.in.th
บริษัทย่อย
บริษัทย่อยและการร่วมค้า ณ วันที่ 31 ธันวาคม พ.ศ. 2562
โนเวย์เอาท์ (2000)
โนเวย์เอาท์ (2000) (No Way Out (2000)) เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 27 กุมภาพันธ์ ค.ศ. 2000 ในสนาม Hartford Civic Center ในเมืองลาสเวกัส, รัฐเนวาดา สหรัฐอเมริกา โดยเป็นครั้งที่ 2 ที่จัดขึ้นในปี ค.ศ.2000
เรื่องราวการชิงแชมป์โลก WWF ระหว่าง ทริปเปิล เอช กับ แคคตัส แจ็ค
เรื่องราวความแตกร้าวเหล่านี้เริ่มตั้งแต่หลังจากที่ ทริปเปิล เอช พ่ายแพ้แก่พ่อเขยของเขาวินซ์ แม็กแมน ในศึกอาร์มาเกดดอน (1999) ในแมทช์การปล้ำไม่มีกฎกติกา และยังเอาชนะได้แชมป์โลก WWF มาจากบิ๊กโชว์ ในศึกรอว์มาเพียงไม่กี่สัปดาห์ในภายหลัง เหตุการณ์เหล่านี้เริ่มต้นตั้งแต่ยุค McMahon-Hemesly พร้อมกับภรรยาของเขา สเตฟานี แม็กแมเฮิน แมนไคนด์ ก็ได้ต่อต้านยุคใหม่นี้และโดนเล่นงานโดยกลุ่มDX และทริปเปิล เอช มิค โฟลีย์ได้เปลี่ยนคาแลกเตอร์จากแมนไคนด์มาเป็น แคคตัส แจ็ค ในศึกรอยัลรัมเบิล (2000) ทริปเปิล เอชได้เจอกับ แคคตัส แจ็คในแมทช์การปล้ำสตีดไฟท์ ในการชิงแชมป์โลก WWF ปรากฏว่าทริปเปิล เอช ชนะในแมทช์นั้น คืนถัดมาในศึกรอว์ ทริปเปิล เอช ได้มอบโอกาสอีกครั้งแก่ แคคตัส แจ็ค ในการชิงแชมป์โลก WWF ในศึกโนเวย์เอาท์ และสามารถให้เลือกแมทช์ใดก็ได้ หลังจากนั้นก็จะตัดสินใจว่าจะเลือกแมทช์การปล้ำ เฮลอินเอเซล ทริปเปิล เอช พูดว่าตกลง แต่ถ้าเขาจะเอาอาชีพของเขาในสายทาง ซึ่งเขาจะตกลง อีกไม่กี่สัปดาห์ถัดไป ทริปเปิล เอช จะเริ่มคาดการณ์ว่าเขาจะเลิกอาชีพเป็นนักมวยปล้ำมา 15 ปีของมิค โฟลีย์
เรื่องราวระหว่าง เดอะ ร็อก กับ บิ๊กโชว์
ความแตกร้าวมุ่งหน้าไปสู่​​อีกระหว่าง เดอะ ร็อก กับ บิ๊กโชว์ ในระหว่างแมทช์รอยัลรัมเบิลเพื่อเจอกับ แชมป์ WWF ในเรสเซิลเมเนีย ความแตกร้าวเริ่มต้นที่รอยัลรัมเบิล ในแมทช์การปล้ำรอยัลรัมเบิลและ เดอะ ร็อก กับ บิ๊กโชว์ เป็นสองคนสุดท้ายในการแข่งขันกับคู่แข่งทั้งสองพยายามจะโยนกันและกันข้ามเชือก นักมวยปล้ำทั้งสองหลุดออกมาจากเวทีกระทบพื้น เดอะ ร็อกกระทบพื้นก่อน แต่กรรมการคิดว่าบิ๊กโชว์กระแทกพื้นก่อนทำให้เดอะ ร็อกชนะแมทช์รอยัลรัมเบิล คืนถัดมาในรอว์ บิ๊กโชว์ บ่นว่ามันไม่ยุติธรรมที่ไม่มีใครเห็นสิ่งที่เกิดขึ้นเขาจึงได้หลักฐานและส่งไปให้ ทริปเปิล เอช หลังจากนั้น ทริปเปิล เอช ได้จัดแมทช์ระหว่าง เดอะ ร็อก กับ บิ๊กโชว์ ในโนเวย์เอาท์ เพื่อหาผู้ท่าชิงแชมป์ WWF
แหล่งข้อมูลอื่น
WWE Elimination Chamber
การโจมตีโตเกียว เดือนตุลาคม พ.ศ. 2564
'''การโจมตีโตเกียว เดือนตุลาคม พ.ศ. 2564''' เป็นเหตุการณ์ที่เกิดขึ้นในคืนวันที่ 31 ตุลาคม พ.ศ. 2564 บนรถไฟฟ้าที่กำลังวิ่งอยู่บนสายเคโอ จากเหตุการณ์ดังกล่าวทำให้มีผู้ได้รับบาดเจ็บสาหัส 1 ราย และบาดเจ็บอีก 17 คน
เหตุการณ์
จากเหตุการณ์ดังกล่าวทำให้มีการหยุดการให้บริการรถไฟฟ้าชั่วคราวของสายเคโอในช่วงสถานีสึสึจิกาโอกะและสถานีโตบิตะกิว และสายเคโอ ซางามิฮาระในช่วงสถานีโชฟุและสถานีวากาบาได แต่ก็ได้มีการเปิดให้บริการอีกครั้งในวันที่ 1 พฤศจิกายน ในเวลา 1:18 น.
ผู้ก่อการ
จากการสอบสวนของกรมตำรวจนครบาลโตเกียว ผู้ต้องสงสัย เคียวตะ ฮัตโตริ ได้รับสารภาพว่าเขาต้องการที่จะฆ่าคนเพื่อที่จะได้รับโทษประหารชีวิต นอกจากนี้ยังกล่าวอีกว่าถ้าตนได้ฆ่าสองคน นั่นอาจทำให้เขาต้องโทษประหารชีวิต ผู้โดยสารบนรถไฟฟ้าคันดังกล่าวที่ได้ถ่ายคลิปวิดีโอได้กล่าวว่า ผู้ก่อการที่แต่งตัวเป็นโจ๊กเกอร์ได้นั่งลงบนเก้าอี้นั่งโดยสารโดยมือข้างซ้ายถือบุหรี่และมือข้างขวาถือมีด เมื่อเจ้าหน้าที่ตำรวจเข้าจับกุม ผู้ก่อการไม่ได้มีท่าที่ขัดขืนและกล่าวว่าเขาต้องการที่จะตายเพราะอาชีพการงานและความรักของเขา
ประตูรถไฟฟ้าเปิดไม่ได้
ตามคำแถลงของบริษัทเคโอ ซึ่งเป็นบริษัทให้บริการเดินรถไฟฟ้าใต้ดินสายเคโอ ได้เปิดเผยว่ามีผู้โดยสารได้กดปุ่มเปิดประตูฉุกเฉิน ซึ่งทำให้ความเร็วของรถไฟฟ้าค่อย ๆ ชลอลงโดยอัตโนมัติจนหยุดนิ่งอยู่กับที่ ด้วยเหตุนี้ จุดที่รถไฟฟ้าควรจะหยุดและชานชาลาจึงไม่ขนานกัน ทำให้พนักงานขับรถไฟฟ้าตัดสินใจเลือกที่จะไม่เปิดประตูเนื่องจากจะทำให้ผู้โดยสารไม่สามารถลงจากรถไฟฟ้าอย่างปลอดภัยได้ นอกจากนี้ยังไม่มีกล้องวงจรปิดบนรถไฟฟ้า ทำให้พนักงานขับรถไฟฟ้าไม่เห็นถึงเหตุการณ์ที่กำลังเกิดขึ้นบนตู้รถไฟฟ้า
การซักซ้อมเผชิญเหตุ
ในวันที่ 2 พฤศจิกายน 2564 เจ้าหน้าที่ตำรวจสถานีตำรวจนครบาลชินจูกุได้จัดการฝึกทบทวนยุทธวิธีในการเข้าควบคุมสถานการณ์ความรุนแรงที่อาจจะเกิดขึ้นที่สถานีรถไฟชินจูกุ ถัดมาในวันที่ 16 พฤศจิกายน ได้มีการซ้อมเผชิญเหตุในลักษณะเดียวกันโดยเจ้าหน้าที่ตำรวจสถานีตำรวจภูธรอิมาริ สำหรับงานเทศกาลเซรามิกฤดูใบไม้ผลิในเมืองอาริตะ และบนชานชาลาของสถานีโทบาตะ ในเขตโทบาตะของเมืองคิตะกีวชู จังหวัดฟูกูโอกะ
การก่อความไม่สงบของกลุ่มโบโกฮะรอม
การก่อความไม่สงบของกลุ่มโบโกฮะรอม เริ่มขึ้นในปี 2009 เมื่อกลุ่มญิฮาดโบโกฮะรอม เริ่มก่อกบฏติดอาวุธต่อต้านรัฐบาลไนจีเรีย
วรรณรัตน์ ชาญนุกูล
นายแพทย์ วรรณรัตน์ ชาญนุกูล เป็นประธานที่ปรึกษาพรรคชาติพัฒนากล้า ประธานสโมสรฟุตบอลนครราชสีมา มาสด้า อดีตหัวหน้าพรรคชาติพัฒนา อดีตรัฐมนตรีว่าการกระทรวงอุตสาหกรรม ในรัฐบาลของนางสาว ยิ่งลักษณ์ ชินวัตร และอดีตรัฐมนตรีว่าการกระทรวงพลังงาน ในรัฐบาลของนายอภิสิทธิ์ เวชชาชีวะ และรัฐบาลของนายสมชาย วงศ์สวัสดิ์
ประวัติ
นายวรรณรัตน์ ชาญนุกูล  ที่อำเภอเมืองนครราชสีมา จังหวัดนครราชสีมา เป็นบุตรของนายเหล็ง กับนางสวาท ชาญนุกูล จบการศึกษา วิทยาศาสตร์การแพทย์ และแพทยศาสตร์บัณฑิต จากจุฬาลงกรณ์มหาวิทยาลัย นิติศาสตร์บัณฑิต (มหาวิทยาลัยสุโขทัยธรรมาธิราช) และสาธารณสุขศาสตรมหาบัณฑิต จากมหาวิทยาลัยฮาวาย ประเทศสหรัฐอเมริกา เริ่มต้นทำงานเป็นอายุรแพทย์ ที่โรงพยาบาลมหาราชนครราชสีมา
ชีวิตครอบครัวสมรสกับ นางเต็มศิริ ชาญนุกูล ประธานผู้บริหารโรงเรียนอุบลรัตนนครราชสีมา และครูชำนาญการพิเศษ โรงเรียนราชสีมาวิทยาลัย จังหวัดนครราชสีมา ซึ่งเป็นพี่สาวของพลโทหญิงพูนภิรมย์ ลิปตพัลลภ มีบุตรชาย 1 คน คือ นายตะวัน ชาญนุกูล
งานการเมือง
นายวรรณรัตน์ ชาญนุกูล เป็นสมาชิกสภาผู้แทนราษฎรจังหวัดนครราชสีมา 6 สมัย สังกัดพรรคชาติพัฒนา (พ.ศ. 2535/2, 2538, 2544) สังกัดพรรคไทยรักไทย (พ.ศ. 2548), พ.ศ. 2550 สังกัดพรรคชาติพัฒนาเพื่อแผ่นดิน พ.ศ. 2554 และเคยเป็นที่ปรึกษารัฐมนตรีช่วยว่าการกระทรวงพาณิชย์ ปี 2537 และ ที่ปรึกษารัฐมนตรีว่าการกระทรวงแรงงานและสวัสดิการสังคม ปี 2537
เขาเป็น 1 ใน 3 รายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562
หัวหน้าพรรค
นายวรรณรัตน์ ชาญนุกูล ได้รับเลือกตั้งจากสมาชิกพรรคให้เป็นหัวหน้าพรรคชาติพัฒนา (เดิมชื่อ พรรครวมใจไทยชาติพัฒนา และพรรคชาติพัฒนาเพื่อแผ่นดิน) ในปี พ.ศ. 2551 สืบต่อจากพลเอกเชษฐา ฐานะจาโร
การดำรงตำแหน่งรัฐมนตรี
ในปี พ.ศ. 2551 นายวรรณรัตน์ ชาญนุกูล ได้รับตำแหน่งรัฐมนตรีว่าการกระทรวงพลังงาน ในรัฐบาลนายสมชาย วงศ์สวัสดิ์ และในรัฐบาลนายอภิสิทธิ์ เวชชาชีวะ ต่อมาในรัฐบาลของนางสาวยิ่งลักษณ์ ชินวัตร ได้รับโปรดเกล้าฯ แต่งตั้งให้ดำรงตำแหน่งรัฐมนตรีว่าการกระทรวงอุตสาหกรรม ต่อมาในเดือนมกราคม พ.ศ. 2555 จึงได้ขอออกจากตำแหน่ง เนื่องจากเหตุผลด้านสุขภาพ
คิงออฟโปรเรสต์ลิง
คิงออฟโปรเรสต์ลิง (King of Pro-Wrestling) เป็นรายการมวยปล้ำอาชีพของ นิวเจแปนโปรเรสต์ลิง (NJPW) เริ่มครั้งแรกในปี ค.ศ. 2012 โดยจัดทุกเดือนตุลาคม ศึกนี้ยังออกอากาศในระดับนานาชาติด้วยเช่นกันทางช่องอินเตอร์เน็ตเพย์-เพอร์-วิว (iPPV) ต่อมาในปี ค.ศ. 2015 ได้ถูกย้ายไปอยู่ในช่องเว็บไซต์สตรีมมิ่งอินเทอร์เน็ตทั่วโลกของ NJPW คือ NJPW World สร้างสรรค์โดย Bushiroad บริษัทแม่หลักที่ซื้อ NJPW ในเดือนมกราคม ค.ศ. 2012
พระเจ้ามหิปติวรมัน
พระเจ้ามหิปติวรมัน (ព្រះអង្គម្ចាស់ មហិទ្ធិវរ្ម័ន, ; สวรรคต พ.ศ. 1345) เป็นพระมหากษัตริย์แห่งอาณาจักรเจนละน้ำพระองค์สุดท้าย เป็นพระราชโอรสในพระเจ้าราเชนทรวรมันที่ 1 โดยพระองค์สวรรคตจากการถูกพระเจ้าสัญชัยตัดพระเศียร เมื่อปี พ.ศ. 1345
เหตุการณ์
ต้นพุทธศตวรรษที่ 14 อาณาจักรเจนละน้ำถูกพระเจ้าสัญชัยกษัตริย์แห่งอาณาจักรไศเลนทร์ ยกทัพเรือเข้าโจมตี ซึ่งอยู่ในรัชกาลพระเจ้ามหิปติวรมัน การสวรรคตของพระเจ้ามหิปติวรมันนั้น นักประวัติศาสตร์เชื่อว่าเหตุการณ์นี้ตรงกับนิยายปรัมปราของ Abu Zaid Hasan นักเขียนชาวอาหรับ เรื่องการเดินทางของพ่อค้าอาหรับชื่อสุไลย์มาน ที่เดินทางเข้ามาค้าขายในแถบนี้ในช่วงพุทธศตวรรษที่ 14 เล่าว่ากษัตริย์หนุ่มทรงริษยากษัตริย์ไศเลนทร์ ทรงตรัสกับเสนาบดีว่า “ข้าฯปรารถนาอยู่อย่างหนึ่งและอยากให้สมหวัง คืออยากเห็นเศียรพระเจ้ากรุงซาแบกหรือพระเจ้ากรุงศรีวิชัยอยู่ในจานเปลเบื้องหน้า” ความดังกล่าวทราบถึงพระเจ้ากรุงไศเลนทร์ จึงยกทัพเรือเข้าโจมตีอาณาจักรเจนละตรงกับจารึกของชวาอ้างว่าพระเจ้าสัญชัยแห่งชวาได้พิชิตเขมรอย่างราบคาบ
เมื่อชนะสงครามอย่างง่ายดายกษัตริย์แห่งชวาทรงจับกษัตริย์เขมรได้และพูดว่า “พระองค์ทรงมี พระราชประสงค์แต่เพียงจะตัดเศียรหม่อมฉัน พระองค์มิได้ตรัสว่าจะทรงยึดครองหรือทำลายล้างนครต่างๆ ของหม่อมฉัน ด้วยเหตุนี้แหละหม่อมฉันจึงกระทำต่อพระองค์เหมือนอย่างที่พระองค์ทรงใคร่ที่จะกระทำต่อหม่อมฉัน และจะกลับบ้านกลับเมืองของหม่อมฉันปล่อยให้ชัยชนะของหม่อมฉันเป็นบทเรียนสำหรับ รัชทายาทของพระองค์สืบต่อไป” แล้วจึงบั่นเศียรของกษัตริย์กัมพูชา และทรงให้อัครเสนาบดีเลือกคนที่ฉลาดขึ้นเป็นกษัตริย์ พวกเสนาบดีจึงได้ตกลงกันเลือกรัชทายาท เจ้าชายชัยวรมัน ขึ้นเป็นกษัตริย์ กษัตริย์ชวาจึงนำเจ้าชายวรมันกลับไปเป็นตัวประกันที่ชวา ทำให้อาณาจักรเจนละสิ้นสุดลง
อ้างอิง
https://digital.lib.ru.ac.th/m/c11970844.PDF
รอกามาดูร์
รอกามาดูร์ (Rocamadour, ฟังเสียง; Rocamador) เป็นเมืองในจังหวัดล็อตในแคว้นมีดี-ปีเรเน ประเทศฝรั่งเศส เมืองรอกามาดูร์ตั้งอยู่ทางตะวันตกเฉียงใต้ของประเทศ
รอกามาดูร์ เป็นเมืองที่เป็นที่ดึงดูดนักท่องเที่ยวเพราะตำแหน่งที่ตั้งที่อยู่ตรงซอกเขาเหนือสาขาของแมน้ำดอร์ดอญ และโดยเฉพาะสถานที่สักการะพระแม่มารีย์อันมีความสำคัญมาเป็นเวลาหลายร้อยปีแล้วจากทั่วยุโรปที่รวมทั้งพระมหากษัตริย์ บิชอป และขุนนาง
ตัวเมืองที่ตั้งอยู่ภายใต้กลุ่มสิ่งก่อสร้างที่เป็นอารามและโบสถ์สำหรับผู้แสวงบุญพึ่งรายได้จากการจาริกแสวงบุญมาเป็นเวลาหลายร้อยปี ตัวเมืองตั้งอยู่ใกล้แม่น้ำ ตัวเมืองใช้เป็นชื่อของเนยแพะที่ได้รับรางวัล AOC ในปี ค.ศ. 1996
ที่ตั้ง
รอกามาดูร์ตั้งอยู่ราว 36 ไมล์ทางตะวันออกเฉียงเหนือเหนือ (NNE) ของเมืองกาออร์โดยทางรถยนต์ ทางฝั่งขวาของแม่น้ำอาลซู
สิ่งที่น่าสนใจ
รอกามาดูร์ขึ้นอยู่อับแอบบีแห่งตูลทางตอนเหนือในบัสลีมูแซ็ง สิ่งก่อสร้างของรอกามาดูร์ (ที่มาจากคำว่า “ròca” ที่แปลว่า “ผา” รวมกับคำว่า “Saint Amadour” ที่แปลว่า “นักบุญอามาดูร์”) เด่นออกมาเป็นชั้น ๆ จากหน้าผาบนฝั่งขวาของแม่น้ำอาลซูที่ไหลระหว่างผาสูงราว 400 ฟุตสองข้าง จากตัวเมืองก็จะมีบันไดลงไปยังคริสต์ศาสนสถานต่าง ๆ โดยเฉพาะวัดแสวงบุญนอเทรอดามที่สร้างในรูปทรงที่เห็นเมื่อ ค.ศ. 1479 ที่เป็นที่ตั้งของรูปเคารพที่เป็นรูปสลักไม้ของ “แม่พระฉวีดำ” ที่เชื่อกันว่าแกะโดยนักบุญอามาดูร์เอง กลุ่มนักพรตคณะเบเนดิกตินกลุ่มเล็ก ๆ ยังคงมีสิทธิที่จะใช้โบสถ์เซนต์ไมเคิลเล็กเหนือและเลยไปทางข้างได้ ตอนล่างเป็นโบสถ์แสวงบุญที่เปิดออกไปยังลานหลั่นซึ่งผู้แสวงบุญสามารถมาชุมนุมกันได้ที่เรียกว่าลานสูงแห่งเซนต์ไมเคิล ที่สามารถมองขึ้นไปเห็นดาบดูเรนดา (Durendal) ที่เสียบหักอยู่บนอยู่บนผา ที่กล่าวกันว่าเป็นดาบของวีรบุรุษโรแลนด์
ผนังภาพในของโบสถ์พระมหาไถ่เต็มไปด้วยจิตรกรรมฝาผนังและจารึกที่เกี่ยวกับนักแสวงบุญคนสำคัญ ๆ ที่มายังรอกามาดูร์ วัดแซ็งตามาดูร์ (ค.ศ. 1166) ตั้งยืดยาวอยู่ภายใต้โบสถ์พระมหาไถ่และเป็นที่ประดิษฐานเรลิกของนักบุญอามาดูร์ ตอนบนสุดของผาเป็นปราสาทที่สร้างตั้งแต่ยุคกลางเพื่อใช้ในการป้องกันการรุกรานสถานที่ศักดิ์สิทธิ์
ประวัติ
ตำนานที่ว่ากันว่าเป็นสาเหตุที่ทำให้มีผู้เดินทางมาจาริกแสวงบุญที่รอกามาดูร์เป็นเรื่องของ “ปาฏิหาริย์ของแม่พระแห่งรอกามาดูร์” ที่เขียนขึ้นในปี ค.ศ. 1172 ซึ่งเป็นตัวอย่างของ “ตำนานปาฏิหาริย์” (miracula) ที่เป็นที่นิยมกันอย่างกว้างขวางในยุคกลาง
ตามตำนานแล้วรอกามาดูร์เป็นชื่อที่ตั้งตามนักบุญอามาดูร์ผู้เป็นผู้ก่อตั้งคริสต์ศาสนสถานศักดิ์สิทธิ์ ที่อาจจะเป็นคนคนเดียวกับศักเคียสนายภาษีจากเยรีโคที่กล่าวถึงในพระวรสารนักบุญลูกา 19:1-10 และเป็นสามีของนักบุญเวโรนีกาผู้ซับพระพักตร์พระเยซูขณะที่ดำเนินขึ้นไปยังกลโกธา เมื่อมีการเบียดเบียนชาวคริสต์กันขึ้นในปาเลสไตน์นักบุญอามาดูร์และนักบุญเวโรนีกาก็นั่งเรือขนาดเล็กหนีออกจากปาเลสไตน์โดยการนำของทูตสวรรค์ และมาขึ้นฝั่งที่อากีแตนที่มาพบกับบิชอปนักบุญมาร์เชียลผู้เป็นสาวกองค์หนึ่งของพระเยซูที่เดินทางมาเผยแพร่พระวจนะในบริเวณทางตะวันตกเฉียงใต้ของกอล หลังจากที่เดินทางไปยังกรุงโรมที่ไปมีโอกาสได้เห็นเหตุการณ์การเป็นมรณสักขีของนักบุญซีโมนเปโตรและนักบุญเปาโลอัครทูตแล้ว นักบุญอามาดูร์ก็กลับมายังฝรั่งเศสเมื่อภรรยาเสียชีวิต จากนั้นอามาดูร์ก็หันไปใช้ชีวิตอย่างสันโดษในบริเวณแคร์ซี ที่ไปสร้างชาเปลที่อุทิศแก่พระแม่มารีย์ใกล้กับบริเวณที่เสียชีวิตต่อมา
เรื่องราวชีวิตของนักบุญอามาดูร์ก็เช่นเดียวกับเรื่องราวชีวิตของนักบุญองค์อื่นๆ ที่มิได้เป็นที่รู้จักกันจนเป็นเวลาเนิ่นนานหลังจากเวลาที่เชื่อกันว่าเป็นเวลาที่มีชีวิตอยู่ ชื่ออามาดูร์มิได้ปรากฏในเอกสารใด ๆ ก่อนหน้าที่จะมีการรวบรวมหนังสือกิจการที่เกี่ยวกับพระองค์ ที่เมื่อพิจารณาเนื้อหาแล้วก็มีอายุไม่เก่าแก่ไปกว่าคริสต์ศตวรรษที่ 12 และในปัจจุบันก็ทราบแล้วว่านักบุญมาร์เชียลผู้เป็นบุคคลร่วมสมัยมีชีวิตอยู่ในคริสต์ศตวรรษที่ 3 มิใช่คริสต์ศตวรรษที่ 1 และโรมก็มิได้รวมนักบุญอามาดูร์ในบัญชีอัครทูต การที่ขาดหลักฐานต่าง ๆ เกี่ยวกับนักบุญอามาดูร์ หรือมีแต่หลักฐานที่น่าเคลือบแคลงดังกล่าวทำให้เสนอกันว่านักบุญอามาดูร์เป็นนักพรตไม่ทราบนามหรืออาจจะเป็นนักบุญอามาทอร์ (Saint Amator) บิชอปแห่งโอแซร์ แต่ก็เป็นเพียงข้อสันนิษฐานโดยไม่มีข้อมูลสนับสนุนเท่านั้น
หลังจากความรุ่งเรืองในยุคกลางแล้วรอกามาดูร์สูญก็มาเสื่อมโทรมลงระหว่างการปฏิวัติฝรั่งเศส ตัวเมืองแทบจะถูกทิ้งร้าง ราวกลางคริสต์ศตวรรษที่ 19 บิชอปแห่งกาออร์ก็เป็นตัวตั้งตัวตีรื้อฟื้นรอกามาดูร์ขึ้นมาใหม่ จนทำให้กลับมามีผู้แสวงบุญนิยมเดินทางมาสักการะรูปเคารพกันอีก
สุวพันธุ์ ตันยุวรรธนะ
สุวพันธุ์ ตันยุวรรธนะ เป็นสมาชิกวุฒิสภา อดีตรัฐมนตรีประจำสำนักนายกรัฐมนตรี และประธานกรรมการกองทุนหมู่บ้านและชุมชนเมืองแห่งชาติ อดีตรัฐมนตรีว่าการกระทรวงยุติธรรม อดีตเลขานุการศูนย์บัญชาการติดตามสถานการณ์ ประธานคณะกรรมการข้อมูลข่าวสารของราชการ และประธานกรรมการคณะกรรมการประสานงานสภานิติบัญญัติแห่งชาติ ตามคำสั่งสำนักนายกรัฐมนตรี ที่ 159/2557 ประธานคณะกรรมการประสานงาน รวม 3 ฝ่าย (คณะรัฐมนตรี สภานิติบัญญัติแห่งชาติ และสภาขับเคลื่อนการปฏิรูปประเทศ) ตามคำสั่งสำนักนายกรัฐมนตรี ที่ 336/2558 ประธานกรรมการกองทุนหมู่บ้านและชุมชนเมืองแห่งชาติ ประธานกรรมการในคณะกรรมการตรวจสอบและประเมินผลภาคราชการ ในรัฐบาลพลเอกประยุทธ์ จันทร์โอชา และเป็นอดีตผู้อำนวยการสำนักข่าวกรองแห่งชาติ สำนักนายกรัฐมนตรี ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
ประวัติ
สุวพันธุ์ ตันยุวรรธนะ เกิดเมื่อวันที่ 23 ธันวาคม พ.ศ. 2496 ที่อำเภอสวนผึ้ง จังหวัดราชบุรี เป็นบุตรของพันเอก วิเวก กับนางพนิดา ตันยุวรรธนะ จบชั้นมัธยมศึกษาปีที่ 3 จากโรงเรียนดรุณาราชบุรี จบชั้นมัธยมศึกษาปี่ที่ 5 จากโรงเรียนเตรียมอุดมศึกษา จบปริญญาตรีรัฐศาสตร์ จากมหาวิทยาลัยเชียงใหม่ ด้านครอบครัว สมรสกับนางรุ่งนภา ตันยุวรรธนะ (สกุลเดิม วงษ์ขันธ์) มีบุตร 2 คน
การทำงาน
สุวพันธุ์ ตันยุวรรธนะ เข้ารับราชการในสังกัดสำนักข่าวกรองแห่งชาติ เคยดำรงตำแหน่งรองผู้อำนวยการ และเป็นผู้อำนวยการสำนักข่าวกรองแห่งชาติ ในปี พ.ศ. 2552 อีกทั้งยังเคยเป็นคณะกรรมการในศูนย์อำนวยการแก้ไขสถานการณ์ฉุกเฉิน ในช่วงรัฐบาลนายอภิสิทธิ์ เวชชาชีวะ และยังคงทำงานต่อเนื่องมาในรัฐบาลนางสาวยิ่งลักษณ์ ชินวัตร และรัฐบาลพลเอกประยุทธ์ จันทรโอชา จนครบกำหนดเกษียณอายุราชการในวันที่ 30 กันยายน พ.ศ. 2557
ในเดือนสิงหาคม พ.ศ. 2557 เขาได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของพลเอกประยุทธ์ จันทร์โอชา ซึ่งเป็นการดำรงตำแหน่งควบคู่ทั้งตำแหน่งข้าราชการพลเรือนสามัญ และตำแหน่งทางการเมือง ต่อมาในเดือนธันวาคม พ.ศ. 2559 เขาได้รับแต่งตั้งให้เป็นรัฐมนตรีว่าการกระทรวงยุติธรรม ต่อมาในเดือนพฤศจิกายน พ.ศ. 2560 เขาได้รับแต่งตั้งให้เป็นรัฐมนตรีประจำสำนักนายกรัฐมนตรี อีกครั้งหนึ่งหลังจากเคยดำรงตำแหน่งมาแล้วเมื่อเริ่มตั้งคณะรัฐมนตรีประยุทธ์ 1
ณัฐฐาวีรนุช ทองมี
ดร.ณัฐฐาวีรนุช ทองมี (เกิด 28 ตุลาคม พ.ศ. 2522) ชื่อเล่น จ๋า เป็นนักแสดงและวีเจชาวไทย ทางแชนแนลวีไทยแลนด์
ประวัติ
ดร. ณัฐฐาวีรนุช ทองมี เป็นธิดาคนโตของ พลตำรวจตรีวรนิต กับ นางภควจี ทองมี มีน้องสาวหนึ่งคนชื่อ กอปรบุญ (ชื่อเล่น: จูน)
ดร. ณัฐฐาวีรนุช ทองมี สำเร็จการศึกษาระดับมัธยมศึกษาตอนต้นจากโรงเรียนสตรีนนทบุรี ระดับมัธยมปลายจากโรงเรียนเตรียมอุดมศึกษา ระดับปริญญาตรีจาก คณะรัฐศาสตร์ จุฬาลงกรณ์มหาวิทยาลัย ภาควิชาความสัมพันธ์ระหว่างประเทศ ปีการศึกษา 2544 ระดับปริญญาโทยุโรปศึกษา (European Studies) จุฬาลงกรณ์มหาวิทยาลัย ปีการศึกษา 2550 ปัจจุบันสำเร็จการศึกษาในระดับปริญญาเอก สาขารัฐศาสตร์ความสัมพันธ์ระหว่างประเทศ มหาวิทยาลัยรามคำแหง ปีการศึกษา 2559
เริ่มเข้าสู่วงการบันเทิงโดยการเป็นวีเจทางแชนแนลวีไทยแลนด์ จนทำให้มีงานเข้ามาอย่างต่อเนื่อง ไม่ว่าจะเป็นงานถ่ายแบบ พิธีกร ถ่ายโฆษณา หรือละคร และก้าวเข้ามาเป็นนางเอกเต็มตัวกับกับภาพยนตร์เรื่องแรก คู่แท้ปาฏิหาริย์ คู่กับเจษฎาภรณ์ ผลดี และยังมีผลงานภาพยนตร์เรื่อง ชัตเตอร์ กดติดวิญญาณ และ แสบสนิท ศิษย์ส่ายหน้า เป็นต้น
นอกจากนี้ยังออกหนังสือพ้อคเก็ตบุ๊คของตัวเองอีกด้วย และยังเคยนักร้องส่วนหนึ่งของงานในอัลบั้ม "สรวลสนาม" ค่ายเพลง "สนามหลวง" กับเพลงที่ชื่อ "ไม่อยาก"
ปลายปี พ.ศ. 2556 ณัฐฐาวีรนุชได้เปลี่ยนชื่อและนามสกุลเป็น วรัลชญาน์ จินดารักษ์วงศ์ โดยให้เหตุผลว่าแก้เคล็ด ต่อมาในปี พ.ศ. 2558 เธอได้เปลี่ยนกลับมาได้ชื่อณัฐฐาวีรนุชตามเดิม ด้วยมองว่าเป็นชื่อที่พ่อแม่ตั้งให้
ครอบครัว
ณัฐฐาวีรนุช สมรสกับหนุ่มนอกวงการ ธนานันต์ เอื้ออารักษ์ (ตุ๊) เมื่อ วันศุกร์ ที่ 6 มีนาคม พ.ศ. 2563 จบการศึกษาระดับปริญญาตรีจากคณะนิติศาสตร์ มหาวิทยาลัยอัสสัมชัญ และ ระดับปริญญาโทจาก Master of Business Administration สาขา Supply Chain Management / University of La Verne, California และตอนนี้เตรียมเป็นดอกเตอร์เพราะกำลังศึกษาปริญญาเอก Innovation Management คณะนวัตกรรมการจัดการ มหาวิทยาลัยราชภัฏสวนสุนันทา
สำหรับการทำงาน ตุ๊ เป็น Co-Founder บริษัท บี แอนด์ ที เจนเนอรัล จำกัด ทำธุรกิจให้เช่ารถบัส รถทัวร์ รถโค้ช, MD บริษัท ถนัดจัดการ จำกัด และ MD บริษัทรักษาความปลอดภัย ดับเบิ้ลที ซีเคียวริตี้ จำกัด
ดูแรนดูแรน
ดูแรนดูแรน (Duran Duran) เป็นกลุ่มดนตรีแนว นิว เวฟ จากอังกฤษ มีผลงานดังในยุค 80s มากมายเช่น The Reflex, A View To A Kill, Hungry Like The Wolf เป็นต้น ด้วยสถิติยอดขายมากกว่า 100 ล้านก๊อปปี้ทั่วโลกและเป็นเจ้าของ 2 รางวัลแกรมมี่
ประวัติ
พวกเขาเริ่มก่อตั้งวงในปี 1978 ที่ เบอร์มิงแฮม (Birmingham) ในประเทศอังกฤษ ก่อนที่จะมาลงตัวกับ 5 สมาชิกที่ถือเป็นไลน์อัพที่ดีที่สุดของวง ในปี 1981 ดูแรนดูแรน ออก ผลงานชุดแรกของเขา ที่ใช้ชื่อเดียวกับชื่อวง ทำยอดขายได้มากถึง 2.5 ล้านก๊อปปี้ ตามด้วย “Rio” ผลงานชุดที่สองที่มีเพลงฮิตอย่าง “Hungry Like The Wolf”, “Rio” และ “Save The Prayer”
แล้วดูแรนดูแรน ก็สามารถครองความสำเร็จด้วยอันดับ #1 ใน บิลบอร์ด ของอเมริกาด้วยผลงานชุดที่ 3 “Seven And the Ragged Tiger” อัลบั้มชุดนี้ยังมีชิงเกิ้ลอีก2เพลงได้แก่ "Union Of The Snake" ถูกปล่อยออกมาวันที่17ตค1983 สามารถขึ้นไปถึงอันดับ3ในUS Billboard Chart ซึ่งอยู่นานต่อเนื่องกันถึง3สัปดาห์ และ "New Moon On Monday" ที่ถูกปล่อยออกมาเมื่อ 23 มค1984สามารถขึ้นถึงอันดับ10ในUS top10 chart จากที่เริ่มเข้าสู่ชาร์ทในอันดับที่56 จนทำให้นิตยสารโรลลิ่ง สโตน ขนานนาม ดูแรนดูแรนว่า “The Fab Five” หรือ “5 มหัศจรรย์”เลยทีเดียว ในปี 1985 ดูแรนดูแรนได้รับเชิญให้แต่งเพลงประกอบสุดยอดภาพยนตร์อย่างเจมส์ บอนด์ ในเพลง “A View To Kill” ซึ่งก็สร้างประวัติศาสตร์เป็นซาวนด์แทรคเพลงแรกและเพลงเดียวจนถึงทุกวันนี้ของเจมส์ บอนด์ ที่ขึ้นถึงอันดับ 1 บนชาร์ทบิลบอร์ด
หลังจากได้รับความสำเร็จจนอิ่มตัว สมาชิกของดูแรนดูแรน ก็เริ่มแยกย้ายกันไปทำโปรเจกต์และผลงานส่วนตัว จนทำให้ผลงานในฐานะของดูแรนดูแรน ไม่เป็นที่ฮือฮาเท่าที่ควร จนกระทั่งในปี 1993 กับผลงานชุด “Duran Duran2” หรือที่รู้จักในนาม “The Wedding Album” คืออัลบั้มที่ทำให้ดูแรนดูแรน กลับมาประสบความสำเร็จอีกครั้ง ด้วยเพลงฮิตอย่าง “Ordinary World” และ “Come Undone” แต่หลังจากนั้นอัลบั้มชุดต่อมาๆก็ล้มเหลวทั้งยอดขายและคำวิจารณ์
ในปี 2004 ดูแรนดูแรนกลับมาอีกครั้งกับอัลบั้ม “Astronaut”  ซึ่งถือเป็นอัลบั้มชุดแรกในรอบ 18 ปีที่ทั้ง 5 ได้กลับมาร่วมงานกันอีกครั้ง พร้อมด้วยซิงเกิ้ลแรกอย่าง “(Reach Up For The) Sunrise” ในอัลบั้ม “Astronaut” ชุดนี้ดูแรนดูแรน ยังได้ร่วมงานกับสุดยอดโปรดิวเซอร์ฝีมือเยี่ยมอย่างดอน กิลมอร์ (Don Gilmore) ที่ทำเพลงให้กับ ลินคิน พาร์ค‎ (Linkin Park), เอฟริล ลาวีน (Avril Lavigne) / ไนล์ ร็อดเจอร์ส (Nile Rodgers) ที่ทำเพลงให้กับ มาดอนน่า,ไดอาน่า รอส และ ดัลลาส ออสติน (Dallas Austin) ที่เคยทำเพลงให้กับ ไมเคิล แจ็กสัน ,มาดอนน่า, บอยซ์ ทู เม็น